Diari Oficial de la Generalitat Valenciana


Sumari del DOGV 2506, del 12-05-1995 (1995/834662)

ORDRE de 25 d'abril de 1995, de la Conselleria de Medi Ambient, per la qual es regulen les subvencions per a la millora i la conservació de la fauna silvestre i les espècies cinegètiques i piscícoles.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/04/25/(5)/dof/vci/html**

### Dades del document

Número de DOGV
:   2506

Data del DOGV
:   12-05-1995

Secció del DOGV
:   DISPOSICIONS GENERALS

Número del document
:   1995/834662


Data del document
:   25-04-1995

Organisme emissor
:   Conselleria de Medi Ambient

Tipus de document
:   Ordre

ORDRE de 25 d'abril de 1995, de la Conselleria de Medi Ambient, per la qual es regulen les subvencions per a la millora i la conservació de la fauna silvestre i les espècies cinegètiques i piscícoles.   
La conservació de les espècies naturals va unida directament a la conservació dels seus hàbitats i al racional aprofitament del recursos naturals d'aquests.  
Dins les activitats més lligades a l'aprofitament del medi natural hi ha la caça i la pesca, des de la gestió de les quals es pot contribuir de manera molt positiva a la conservació de les espècies animals. D'altra banda, és cada vegada major la conscienciació sobre la necessitat de conservació de la fauna en general, entenent la caça i la pesca com l'aprofitament d'un recurs natural que en cap moment ha d'impedir el desenvolupament de la resta dels elements que conformen els ecosistemes valencians.  
La Conselleria de Medi Ambient té el propòsit de fomentar les activitats que porten a terme entitats associatives i persones físiques en aquesta matèria i donar-los suport. Per aquesta raó,  
ORDENE:  
Article primer. Finalitat i destinataris  
Aquesta ordre regula la concessió de subvencions per a la realització d'activitats en matèria de caça, pesca i conservació de la natura. Les subvencions podran ser sol·licitades per:  
a) Entitats col·lectives (associacions, grups o col·lectius) sense ànim de lucre que tinguen entre els fins estatutaris la millora i el foment de la fauna silvestre, cinegètica o piscícola que actualment tinguen la titularitat dels aprofitaments de terrenys cinegètics o piscícoles en règim especial.  
b) Persones físiques o jurídiques que en l'actualitat tinguen la titularitat dels aprofitaments de terrenys cinegètics o piscícoles en règim especial.  
Article segon. àmbit d'aplicació  
Aquesta ordre serà d'aplicació a les activitats objecte de subvenció que es facen en l'àmbit territorial de la Comunitat Valenciana.  
Article tercer. Activitats objecte de subvenció  
Podran ser objecte de subvenció les activitats següents:  
- La creació de refugis de caça d'acord amb l'article 11 de la Llei 1/1970, de Caça, de 4 d'abril.  
- La creació de refugis privats de fauna.  
- L'elaboració i l'aplicació de plans tècnics d'aprofitament cinegètic o piscícola, d'acord amb la normativa de la Conselleria de Medi Ambient.  
- Les accions per a la millora de l'hàbitat de la fauna com ara abeuradors, pedregams, pastius, sembrats i pastius llenyosos, i el manteniment de nivells d'aigua.  
Per a la fauna piscícola: escales, pesqueres de fusta, sendes, etc.   
- La implantació de sistemes de vigilància, sempre que s'incloguen en projectes més amplis i no superen el 20% del cost total subvencionat.  
- Altres obres d'infrastructura cinegètica o piscícola, sempre d'acord amb el corresponent projecte tècnic subscrit pel facultatiu competent.  
Article quart. Refugi privat de fauna  
A l'efecte d'aquesta ordre, seran refugis privats de fauna els terrenys cinegètics en règim especial que així hagen estat declarats pel respectiu director territorial dels serveis territorials de la Conselleria de Medi Ambient, a petició del titular dels drets de caça, per un període mínim de cinc anys. Durant aquest període, hi estarà prohibit tot tipus de caça, tret de casos de força major, amb autorització prèvia.  
Article cinquè. Senyalització dels refugis  
La senyalització dels refugis s'haurà de fer d'acord amb l'homologació que disposa la Resolució de 26 d'abril de 1988, de la Direcció General de Producció Agrària de la Conselleria d'Agricultura i Pesca (DOGV núm. 824, de 13 de maig de 1988).  
Per a refugis privats de fauna, en els cartells de primer ordre hi haurà la llegenda següent: «Refugi privat de fauna».  
En els refugis de caça, el cartell de primer ordre serà el corresponent al C-05 de l'esmentada Resolució de 26 d'abril de 1988.  
Pel que fa als senyals de segon ordre, per als refugis privats de fauna s'usaran senyals de color roig de la mida establerta en el C-31.  
En els refugis de caça els senyals de segon ordre es corresponen amb els homologats C-32, sense cap variant.  
Article sisè. Resolució per a refugis de caça i refugis privats de fauna  
La resolució favorable a la concessió de subvencions en els casos de refugis de caça i refugis privats de fauna comportarà l'emissió de la corresponent resolució en el termini màxim de 6 mesos, després que els serveis territorials de la Conselleria de Medi Ambient remeten els expedients corresponents:  
a) Per a refugis de caça: resolució de la directora general de Conservació del Medi Natural en el sentit que preveu la Llei de Caça i el reglament que la desenvolupa.  
b) Per als refugis privats de fauna: resolució del director territorial de la Conselleria de Medi Ambient de la província corresponent, per la qual es modifica la resolució aprovatòria de creació de l'àrea privada de caça, es fixa la zona de terreny vedat des de la data d'emissió fins la d'acabament del termini previst en la subvenció, i se'n suprimeix la part proporcional de les taxes.  
Article setè. Trams, quantitats i dotacions  
Les subvencions per a fauna cinegètica estaran compostes per un tram fix igual per a tots els projectes aprovats d'una línia de subvenció i per un tram proporcional a les unitats d'actuació. Quan els projectes s'executen en espais naturals protegits, tant al tram fix com al proporcional s'aplicarà un coeficient del 1,20.  
Les quanties, les activitats subvencionables, les quantitats màximes i les dimensions mínimes de superfície, com també els percentatges de finançament que aportarà la Conselleria de Medi Ambient s'indiquen en l'annex I.  
Els criteris que haurà d'aplicar la comissió d'avaluació que es crearà amb aquest fi són els que s'indiquen en l'annex II.  
Article vuitè. Sol·licitud i documentació  
Les sol·licituds, adreçades al conseller de Medi Ambient, podran presentar-se en el Registre General de la Conselleria de Medi Ambient, sítia al c/ de l'Arquitecte Alfaro, núm. 39, de València (CP 46388), en els serveis territorials de la Conselleria de Medi Ambient a Alacant, Castelló i València, i en els centres de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
A les sol·licituds, que s'hauran de presentar en el model normalitzat que s'inclou en aquesta ordre en l'annex III (anvers i revers) s'hauran d'adjuntar els documents següents:  
a) Aquells que acrediten la constitució legal de l'associació o la personalitat jurídica, segons el cas.  
b) L'autorització de l'entitat sol·licitant a la persona que actua en la seua representació, si és el cas.  
c) Fotocòpia compulsada del NIF o CIF del sol·licitant.  
d) Imprès d'alta de tercers per a pagaments de la Generalitat Valenciana, emplenat i segellat per l'entitat bancària.  
e) Certificat d'estar al corrent en els pagaments de la Seguretat Social i en el compliment de les obligacions fiscals, d'acord amb l'Ordre de 7 de gener de 1991, de la Conselleria d'Economia i Hisenda (DOGV 1477, de data 5 de febrer de 1991).  
f) Documents que acrediten la titularitat dels drets cinegètics almenys durant un període de cinc anys. Quan es tracte de la creació de refugis de caça, s'haurà d'aportar la conformitat dels propietaris dels terrenys.  
g) Memòria avaluada (caldrà incloure-hi un pla de finançament de les activitats) de les inversions que s'han de realitzar utilitzant els barems determinats en l'annex I i un programa d'actuació que garantesca l'execució de les obres en l'exercici per al qual es concedeix la subvenció.  
h) Mapa en detall i mapa actualitzat de l'àrea reservada de caça a escala mínima 1:25.000 de la situació de les infrastructures, actuacions o zones de reserva que s'han d'incloure en l'àrea reservada de caça, en escala suficient.  
Article novè. Termini  
El termini per a la presentació de les sol·licituds i la documentació esmentada serà d'un mes des de la publicació d'aquesta ordre en el Diari Oficial de la Generalitat Valenciana.  
Article deu. Tramitació  
En cada servei territorial de la Conselleria de Medi Ambient, una comissió integrada pel director territorial, el tècnic responsable de caça i pesca, el cap de la Secció Forestal, un tècnic d'espais naturals protegits i un representant de la Federació de Caça o de Pesca, si escau, avaluarà i seleccionarà les sol·licituds.  
Les comissions aplicaran els criteris d'avaluació recollits en l'annex II d'aquesta ordre i elevaran la corresponent proposta de concessió d'ajudes a la directora general de Conservació del Medi Natural. Aquesta direcció general donarà un tràmit d'audiència de 15 dies, transcorregut el qual la proposta s'entendrà definitiva, sense que es realitze la notificació posterior. El conseller emetrà la resolució definitiva, la qual es publicarà en el Diari Oficial de la Generalitat Valenciana.  
Si transcorreguts tres mesos des de l'endemà de l'acabament del termini per a la presentació de sol·licituds, no hi ha resolució expressa, aquestes s'entendran desestimades.  
Contra la resolució que atorgue o denegue les ajudes sol·licitades, les persones interessades podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, d'acord amb el que disposen els articles 58 i següents de la Llei Reguladora de la Jurisdicció Contenciosa Administrativa.  
A partir de la data de publicació de l'esmentada resolució, els beneficiaris de les subvencions tindran un termini de 3 mesos per executar els treballs objecte d'aquestes.  
Article onze. Justificació de les inversions  
a) Les activitats objecte de subvenció hauran d'estar acabades abans del dia 20/10/95. Una vegada executades les activitats objecte de la subvenció, caldrà comunicar als serveis territorials de la Conselleria de Medi Ambient que aquestes han acabat.  
b) Una vegada comunicat l'acabament de les obres o activitats subvencionades, un tècnic de la Conselleria emetrà un certificat acreditatiu de la realització de les obres o activitats.  
El beneficiari quedarà obligat a presentar els documents acreditatius de les despeses realitzades per un import igual, almenys, al de la inversió aprovada.  
Quan es tracte d'activitats consistents en la creació de refugis de caça o refugis privats de fauna, la justificació de la subvenció es farà mitjançant un certificat tècnic de l'administració, i s'hi adjuntarà una còpia de la resolució en la qual es reconeguen les dues figures, i es valoraran d'acord amb l'annex I.  
Article dotze. Finançament  
L'import global màxim per al finançament és de vint-i-quatre milions set-centes quaranta-dues mil dues-centes quaranta-sis pessetes , i és a càrrec del capítol VII del programa 442.30 del pressupost de la Generalitat Valenciana corresponent a la Direcció General de Conservació del Medi Natural, línia 1374/000/95.  
Aquest import podrà ser ampliat enguany.  
Article tretze  
Les persones beneficiàries, d'acord amb el que preveu l'article 47.4 de la Llei d'Hisenda Pública de la Generalitat Valenciana, estan obligats a:  
- Realitzar l'activitat o adoptar el comportament que fonamenta la concessió de la subvenció.  
- Acreditar davant la Conselleria de Medi Ambient la realització de l'activitat o l'adopció del comportament en les condicions i amb els requisits que determine la concessió.  
- Sotmetre's a les actuacions de control financer que corresponen a la Intervenció General en relació amb la subvenció concedida.  
- Comunicar a la Conselleria de Medi Ambient l'obtenció de subvencions per a la mateixa finalitat, procedents de qualsevol administració o ens públic.  
Article catorze  
Qualsevol alteració de les condicions tingudes en compte per a la concessió de la subvenció, i en tot cas l'obtenció concorrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquesta ordre de convocatòria en cap cas podrà ser de tal quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat que ha de realitzar el beneficiari.  
En allò no regulat per aquesta ordre, regirà el que disposa la Llei de la Hisenda Pública de la Generalitat Valenciana, aprovada pel Decret Legislatiu de 26 de juny de 1991.  
DISPOSICIONS ADDICIONALS  
única  
Es faculta la directora general de Conservació del Medi Natural perquè dicte les disposicions necessàries per a l'aplicació d'aquesta ordre.   
DISPOSICIó FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 25 d'abril de 1995  
El conseller de Medi Ambient,  
EMRIT BONO I MARTNEZ  
ANNEX I  
Subvencions per als titulars d'àrees privades de caça  
(I) Abeuradors: s'haurà de garantir l'aportació d'aigua instal.lant un dipòsit adjacent amb un mínim de capacitat de 100 litres.  
(II) Tolls: hauran de tenir un pendent suau a fi de facilitar l'accés de la fauna més petita. La capacitat mínima serà de 5.000 litres.  
Actuacions subvencionables en pesca  
- Millora d'infrastructura  
\* Construcció de pesqueres en aigües ciprinícoles.  
\* Construcció de sendes de pesca.  
\* Millora d'accessos per als vianants a les riberes.  
\* Senyalització complementària i plafons, fullets informatius.  
\* Escales piscícoles (cal el projecte tècnic).  
\* Altres infrastructures (cal el projecte tècnic).  
\* Altres actuacions.  
- Elaboració de projectes tècnics per a la millora de l'hàbitat. i la defensa de la riquesa piscícola.  
- Plans d'aprofitament de pesca  
\* Avaluació de recursos.  
\* Ordenació de trams.  
\* Normativa.  
- Vigilància sempre que estiga inclosa en projectes globals i no supere el 20% del global subvencionat.  
Vigilància: serà subvencionable el 25% sempre que no supere el 20% de la subvenció per peticionari.   
ANNEX II  
Barem per a la fauna cinegètica  
1. Per l'actuació  
- Creació de refugis de caça: 20  
- Creació de refugis privats de fauna: 6  
Resta de les actuacions, fins a 1 punt per cadascuna de les que es projecten. Els projectes vàlids són els que s'inclouen en l'annex I.  
2. Per les característiques de l'hàbitat i la fauna, fins a 15 punts  
- Zones humides  
- Posseir espècies en perill d'extinció, sensibles o vulnerables.  
- Característiques representatives d'ecosistemes mediterranis  
- Abundància d'espècies protegides  
- Lloc bo per a caçar rapaces  
- Presència de voltors  
- Presència de cabra salvatge.  
3. Per la situació de protecció, fins a 5 punts  
A l'interior de reserves, àrees de caça controlada amb convenis, espais naturals protegits contigus o molt pròxims a les zones anteriors (menys de 2 km).  
4. Per la qualitat del projecte  
- Amb projecte tècnic: de 3 a 10 punts  
- Amb memòria avaluada: de 0 a 2 punts  
S'hi avaluarà la qualitat de l'actuació global, la planificació i la justificació de les accions.  
5. Pel peticionari Sense associar a una entitat Associat a una entitat  
 conservacionista conservacionista\*  
Societat de caçadors 3 punts 10 punts  
Persona física o jurídica 1 punt 8 punts  
Societat col·laboradora 5 punts 12 punts  
A les societats de caçadors federades que presenten el projecte mitjançant la Federació de Caça, se'ls augmentaran en tots els casos cinc punts.  
\* Entitats o col·lectius locals que tinguen per finalitat l'estudi o la conservació de la natura.  
6. Per la dotació de vigilància, de 3 a 6 punts  
Barem per a la fauna piscícola  
1. Pel peticionari:  
Federacions de pesca: 8  
Societats de pescadors col·laboradores: 5  
Societats i clubs de pescadors: 3  
Si les peticions tenen el suport del corresponent ajuntament riberenc s'incrementarà en 4.  
2. Pel lloc d'actuació:  
Zona de truita comuna 10  
Zona ciprinícola, altres zones 4  
En espais naturals protegits s'incrementarà en 5.  
3. Per la qualitat del projecte:  
Amb projecte tècnic 3 a 10  
Amb memòria valorada 0 a 2  
4. Per la promoció de pesca més selectiva 0 a 10  
5. Per la realització d'activitats complementàries de neteja, divulgació i formació 0 a 5  
ANNEX III  
Sol·licitud de subvencions per a la millora i conservació de la fauna silvestre i les espècies cinegètiques  
Nom i cognoms:  
Nom de la societat o col·lectiu:  
Adreça postal completa:  
NIF o CIF:  
Telèfon:  
Nom i cognoms del president (per a societats o col·lectius):  
Nom de l'àrea reservada de caça:  
Número de matrícula de l'àrea reservada de caça:  
Terme municipal:  
Província:  
Propietaris del terreny:  
Data des de la qual posseeix la titularitat cinegètica (dia, mes i any):  
Data en què acaba la titularitat cinegètica (dia, mes i any):  
Entitat conservacionista:  
.....(lloc)............ , ... d...... de 199..  
(signatura)  
Qüestionari que s'ha d'emplenar  
Superfície de l'àrea reservada de caça  
Superfície inclosa totalment o parcialment en   
espais naturals protegits SI NO  
   
Superfície inclosa totalment o parcialment en   
una zona humida SI NO  
   
Superfície del refugi privat de caça  
Superfície del refugi privat de fauna   
Pla tècnic d'aprofitament cinegètic SI NO  
Abeuradors (unitats)  
Pastius (hectàrees)  
Sembres (hectàrees)  
Pastius llenyosos (hectàrees)  
Manteniment dels nivells de l'aigua (hectàrees)  
Tolls (unitats)  
Pedregams (metres cúbics)  
NOTA: marqueu amb una creu el que corresponga.  
Sol·licitud de subvencions per a fauna piscícola  
Nom i cognoms:  
Nom de la societat o col·lectiu:  
Adreça postal completa:  
NIF o CIF:  
Telèfon:  
Nom i cognoms del president (per a societats o col·lectius):  
Massa d'aigua:  
Tram fluvial (des de.......fins a......)   
Tram truiter (segons l'annex V de l'Ordre de vedes   
de Pesca) SI NO  
 Nom del vedat:  
Número de matrícula del vedat:  
Terme municipal:  
Província:  
Data de constitució del vedat:  
Data de caducitat de la concessió:  
..., ... de ... de 1995  
 (Data i signatura)  
Qüestionari que s'ha d'emplenar  
Longitud del tram o superfície de la massa en cas d'embassament o zona humida  
Superfície o longitud inclosa totalment o parcialment   
en espais naturals protegits SI NO  
Superfície inclosa totalment o parcialment en   
una zona humida SI NO  
Superfície del vedat de pesca sense mort  
Pesqueres (unitats)  
Sendes (km)  
Senyalització i parcel·les (unitats)  
Escales piscícoles (unitats)  
Altres infrastructures o actuacions (unitats)  
Projecte tècnic SI NO  
Pla d'ordenació SI NO  
Vigilància SI NO  
   
NOTA: marqueu amb una creu el que corresponga.  
Llista de la documentació presentada  
- Acreditació de la constitució lega de l'associació o personalitat jurídica q  
   
- Autorització de l'entitat sol·licitant a la persona que la representa q  
   
- Fotocòpia compulsada del NIF o CIF del sol·licitant q  
   
- Imprès d'alta de tercers per a pagaments de la Generalitat Valenciana, emplenat i segellat per l'entitat bancària q  
- Certificat d'estar al corrent dels pagaments de la Seguretat Social i en el compliment de les obligacions fiscals, d'acord amb l'Ordre de 7 de gener de 1991, de la Conselleria d'Economia i Hisenda (DOGV núm. 1477, de data 05.02.91) q  
- Documents que acrediten la titularitat dels drets cinegètics almenys durant un període de cinc anys. Quan es tracte de la creació de refugis de caça, caldrà aportar la conformitat dels propietaris dels terrenys q  
   
- Document que acredite la concessió de l'aprofitament piscícola q  
   
- Memòria avaluada de les inversions que s'han de fer d'acord amb els barems determinats en l'annex I, i un programa d'actuació que garantesca l'execució de les obres en l'exercici per al qual es concedeix la subvenció q  
   
- Mapa al detall i mapa actualitzat de l'àrea reservada de caça a escala mínima 1:25.000, de la situació de les infrastructures, les actuacions o les zones de reserva que s'han d'incloure en l'àrea reservada de caça q  
Declare haver presentat la documentació senyalada amb una creu en la casella corresponent.  
València, ... d ... de 199..  
(Signatura)


Còpia Permalink ELI